CELEX: C2004/228/47
Language: hu
Date: 2004-09-11 00:00:00
Title: C-274/04. sz. ügy: A Finanzgericht Hamburg 2004. június 16-i végzésével az ED & F Man Sugar Ltd. kontra Hauptzollamt Hamburg – Jonas ügyben benyújtott előzetes döntéshozatal iránti kérelem

11.9.2004   
            
            
               HU
            
            
               Az Európai Unió Hivatalos Lapja
            
            
               C 228/24
            
         A Finanzgericht Hamburg 2004. június 16-i végzésével az ED & F Man Sugar Ltd. kontra Hauptzollamt Hamburg – Jonas ügyben benyújtott előzetes döntéshozatal iránti kérelem
   (C-274/04. sz. ügy)
   (2004/C 228/47)
   A Finanzgericht Hamburg (Németország) 2004. június 16-i végzésével, amely 2004. június 28-án érkezett a Bíróság Hivatalához, az ED & F Man Sugar Ltd. kontra Hauptzollamt Hamburg – Jonas ügyben előzetes döntéshozatal iránti kérelmet nyújtott be az Európai Közösségek Bíróságához.
   A Finanzgericht Hamburg a következő kérdésekről kéri a Bíróság döntését:
   
               1.
            
            
               Jogosultak-e a nemzeti bíróságok és hatóságok a 3665/87 rendelet 11. cikk (1) bekezdés első albekezdése alapján kiszabott szankció ellen indított jogorvoslati eljárás keretén belül azt vizsgálni, hogy az exportőr nagyobb összeg visszatérítését kérte-e, mint ami megilleti, ha a 3665/87 rendelet (1) 11. cikk (3) bekezdés első albekezdése szerinti, a visszatérítésről rendelkező határozat a szankciót megállapító határozat meghozatala előtt jogerőre emelkedett?
            
         
               2.
            
            
               Az első kérdésre adott nemleges válasz esetén: a 3665/87 rendelet 11. cikk (1) bekezdés első albekezdése alapján szankciót megállapító határozat elleni jogvitában a jelen végzésben ismertetett körülmények között vizsgálható-e az, hogy az exportőr azért kérte-e az őt megilletőnél magasabb összeg visszatérítését, hogy alátámassza a közösségi jognak időközben elfogadott valamely értelmezését?
            
         
      (1)  HL L 351., 1. o.